Tien el cuerpu ovaláu, allargáu, el doble o daqué más llargu que altu, y pue llegar a tener ente 55 y 60cm de llonxitú. La zona predorsal ye convexa nos adultos. Tien una filera d'incisivos en dambes mandíbules, 10 o 12 na filera superior y 8 na inferior, con 2 ó 3 fileres de molariformes tres d'ellos. L'aleta dorsal tien 11 o 12 radios espinosos y 11 a 14 blandos, mentanto que l'anal tien 3 espinosos y 10 o 12 blandos. Les aletes pectorales son llargues, con un radiu espinosu y es restu blandos.